钦定古今图书集成/历象汇编/庶征典/第084卷 > 金
## 钦定古今图书集成/历象汇编/庶征典/第084卷 > 金

### 世宗大定八年雨雹

按《金史世宗本纪》：“大定八年五月甲子，北望淀大风
雨雹，广十里，长六十里。”

大定十一年，大雨雹。

按《金史世宗本纪》，不载。　按《五行志》：“十一年六月戊
申，西南路招讨司苾里海水之地，雨雹三十馀里，小
者如鸡卵，其一最大，广三尺，长丈馀，四五日始消。
大定二十三年雨雹。”

按《金史世宗本纪》：“二十三年五月丁亥，雷雨雹。”

### 章宗明昌六年大雨雹

按《金史章宗本纪》：“明昌六年春二月丁丑，大雨雹，昼
晦。”

### 承安二年雨雹

按《金史章宗本纪》：“承安二年六月，雨雹。”

《承安》四年，雨雹。

按《金史章宗本纪》：“四年三月戊午，雨雹。”

### 泰和八年雨雹

按《金史章宗本纪》：“泰和八年闰四月甲午，雨雹。”

### 宣宗兴定元年雨雹

按《金史宣宗本纪》：兴定元年“夏四月戊午，单州雨雹
伤稼。五月壬辰，延州原武县雨雹伤稼。诏官贷民种，
改莳。”

### 哀宗正大二年雨雹

按《金史哀宗本纪》：“正大二年夏四月甲午，钧、许州大
雨雹。”

正大三年，雨雹。

按《金史哀宗本纪》：正大三年夏四月“癸卯，河南大雨
雹。己酉，遣使虑囚。六月辛卯，京东大雨雹。”